**PRODUŽENI BORAVAK**

* U okviru produženog boravka organizira se redovna prehrana djece, aktivan i pasivan odmor – rekreacija poslije nastave, kao i slobodno vrijeme za individualnu razonodu učenika.
* Učenici se osamostaljuju za pisanje domaćih zadaća, uče se toleranciji i komunikaciji, a učitelj-voditelj pruža stručnu pomoć u učenju raznim oblicima rada.
* Učenici u produženom boravku zadovoljavaju i svoje specifične potrebe. Tu se prije svega misli na igru i zajedničko druženje, u cilju što bolje socijalizacije učenika, ali i prevencije neprihvatljivih oblika ponašanja.
* Uz stručno vodstvo učenici razvijaju svoje kreativne sposobnosti kroz likovno, glazbeno i sportsko područje.

**Organizacija rada u produženom boravku:**

**11:30 – 12:15 organizirano vrijeme**

**12:20-13:05 ručak i odmor učenika**

**13:10– 13:55 domaća zadaća i učenje**

**14:00- 14:35 domaća zadaća i učenje**

**14: 50 – 15:35 užina i slobodno i organizirano vrijeme**

**15:45- 16:30 slobodno i organizirano vrijeme**

**16:30- 17:00 slobodno vrijeme**

**Slobodno i organizirano vrijeme** dijeli se na ova područja:

**a) JEZIČNO-KOMUNIKACIJSKO** : slušanje i govorenje,uočavanje zvukova u prostoru (zvuk, ton, glas),glasovna analiza i sinteza,analitičke vježbe-rastavljanje riječi na slogove i glasove,vježbanje uporabe malih i velikih tiskanih i pisanih slova,čitanje, pisanje, recitiranje,artikulirano i razumljivo govorenje,vježbanje pravilnog naglašavanja riječi i rečenica,pokazivanje emocija izrazom lica,povezivanje neverbalne komunikacije sa sadržajem teksta za vrijeme čitanja i tumačenje govora tijela.

**b) MATEMATIČKO-LOGIČKO, ZNANSTVENO-TEHNOLOŠKO**: aktivnosti rješavanja problema u svrhu spoznavanja i razumijevanja zakonitosti,aktivnosti kreativnog, jasnog i logičnog rješavanja problema,otkrivanje redanje klasificiranje generaliziranjeskiciranje računanje i mjerenje,uporaba riječi, brojeva, simbola, korištenje prikladnog matematičkog zapisa, matematičke terminologije, podupiranje rješenja verbalnom i simboličnom djelatnošću,primjena usvojenih matematičkih postupaka na drugim matematičkim problemima,uvježbavanje i razvoj radno-praktično-tehničkih vještina.

**c) SOCIJALIZACIJA,ODNOS PREMA SEBI, ZDRAVLJU, OKOLINI I RADNIM OBVEZAMA** : implicitno i eksplicitno razvijanje prikladnih moralnih vrijednosti, osjećaja za vlastitu i kolektivnu odgovornost, pozitivnih osobina ličnosti te osobnog kodeksa moralnog ponašanja,vježbanje vještina za samoučenje,odgovorno, temeljito i redovito pisanje domaćih uradaka,usvajanje tehnika samostalnog i suradničkog učenja,učenje i vježbanje pravila ponašanja u razredu, školi i na školskom igralištu,slušanje i slijeđenje upute,skrb o sebi drugima,uočavanje osnovnih postavki zdravog načina života,razvijanje i unaprjeđivanje zdravstveno-higijenskih navika ,učenje i prihvaćanje zdravih prehrambenih navika (zdravi jelovnik),vježbanje socijalnih odnosa između odraslih i djece i djece i djece.

**d) KULTURNO-UMJETNIČKO:** taktilne, olfaktivne, gustativne aktivnosti,razvijanje osjećaja za ritam i slušanje,pjevanje, sviranje,pokret, ples,slikanje, risanje, oblikovanje,dizajn.

**e) IGRE, ŠPORT, REKREACIJA:** izvođenje pokreta i suvislih kretnji,razvijanje osjeta gibanja i položaja pojedinih dijelova tijela,igre oponašanja,dječje igre narodne tradicije,improviziranje igara u samostalnoj režiji,popravljanje koordinacije pokreta,grupno improviziranje igara popraćeno ritmom, pokretom i mimikom,elementarne igre,momčadske igre.

**Roditelji po učenike dolaze najranije u 15:35 ! Ako dijete iz nekog razloga mora otići prije navedenog vremena, molimo roditelje da da o tome obavijeste učiteljicu dan ranije. Po djecu isključivo dolaziti za vrijeme odmora.**

**Učiteljica izvodi djecu do ulaznih vrata novog dijela školske zgrade gdje ih roditelji preuzimaju.**